title: 2011/209/EU: Rådets afgørelse af 28. februar 2011 om undertegnelse på Unionens vegne og midlertidig anvendelse af samarbejdsmemorandummet NAT-I-9406 mellem Amerikas Forenede Stater og Den Europæiske Union#Samarbejdsmemorandum NAT-I-9406 mellem Amerikas Forenede Stater og Den Europæiske Union

text:
               5.4.2011

               DA

               Den Europæiske Unions Tidende

               L 89/1

         RÅDETS AFGØRELSE
   af 28. februar 2011
   om undertegnelse på Unionens vegne og midlertidig anvendelse af samarbejdsmemorandummet NAT-I-9406 mellem Amerikas Forenede Stater og Den Europæiske Union
   (2011/209/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               I overensstemmelse med Rådets afgørelse af 9. oktober 2009 om bemyndigelse af Kommissionen til at indlede forhandlinger har Kommissionen ført forhandlinger på Unionens vegne om et samarbejdsmemorandum NAT-I-9406 mellem Amerikas Forenede Stater og Den Europæiske Union (herefter »memorandummet«) om forskning og udvikling inden for civil luftfart og om bilag 1 hertil, som vedrører samarbejde om global interoperabilitet mellem SESAR og NextGen.

               (2)

               Memorandummet og bilag 1 blev paraferet den 18. juni 2010.

               (3)

               Memorandummet og bilag 1 bør undertegnes og anvendes midlertidigt indtil afslutningen af procedurerne for indgåelsen af memorandummet.

               (4)

               Det er nødvendigt at fastlægge proceduremæssige ordninger for Unionens deltagelse i det fællesudvalg, der nedsættes ved memorandummet, for tvistbilæggelse og for opsigelse af bilag og tillæg til memorandummet —

         VEDTAGET DENNE AFGØRELSE:
   Artikel 1
   Undertegnelsen af samarbejdsmemorandummet NAT-I-9406 mellem Amerikas Forenede Stater og Den Europæiske Union og bilag 1 hertil godkendes herved på Unionens vegne med forbehold af indgåelse af memorandummet.
   Teksten til memorandummet og bilag 1 er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne memorandummet og bilag 1 hertil på Unionens vegne.
   Artikel 3
   Memorandummet anvendes af Unionen midlertidigt fra datoen for dets undertegnelse, indtil det træder i kraft.
   Artikel 4
   1.   I fællesudvalget, jf. memorandummets artikel III, repræsenteres Unionen af Kommissionen, som bistås af repræsentanter for medlemsstaterne.
   2.   Kommissionen fastlægger efter høring af det særlige udvalg, Rådet har nedsat, hvilken holdning Unionen skal indtage i fællesudvalget, herunder vedrørende:

               a)

               vedtagelse af yderligere bilag til memorandummet og tillæg til bilagene

               b)

               vedtagelse af ændringer af bilagene til memorandummet og af tillæggene til bilagene.

         Artikel 5
   Kommissionen kan træffe enhver relevant foranstaltning i medfør af memorandummets artikel II (B), IV, V, VII og VIII.
   Artikel 6
   Kommissionen repræsenterer Unionen under samråd i henhold til memorandummets artikel XI.
   Artikel 7
   Kommissionen informerer jævnligt Rådet om gennemførelsen af memorandummet.

      Udfærdiget i Bruxelles, den 28. februar 2011.

            På Rådets vegne

         FELLEGI T.

            Formand

      OVERSÆTTELSE
      SAMARBEJDSMEMORANDUM
      NAT-I-9406 mellem Amerikas Forenede Stater og Den Europæiske Union

      EFTERSOM det er et fælles formål for Amerikas Forenede Stater og Den Europæiske Union at fremme og udvikle samarbejdet om forskning og udvikling inden for civil luftfart, og
      EFTERSOM et sådant samarbejde vil fremme den civile luftfarts udvikling og sikkerhed i Amerikas Forenede Stater og Den Europæiske Union
      ER Amerikas Forenede Stater og Den Europæiske Union (tilsammen »parterne« og hver for sig »part«) NÅET TIL ENIGHED OM at iværksætte fællesprogrammer i overensstemmelse med følgende vilkår:

         Artikel I

         Formål

                  A.

                  Dette samarbejdsmemorandum, inklusive bilag og tillæg, (memorandummet) fastsætter vilkårene for det indbyrdes samarbejde om at fremme og udvikle forskningen og udviklingen inden for civil luftfart. Under forudsætning af at der findes bevilgede midler og andre nødvendige ressourcer, kan parterne med dette formål stille personale og andre ressourcer og dertil knyttede ydelser til rådighed for et samarbejde i det omfang, det kræves i bilagene og tillæggene til dette memorandum.

                  B.

                  Målene for dette memorandum kan nås ved samarbejde på hvert af følgende områder:

                              1.

                              udveksling af oplysninger om programmer og projekter, forskningsresultater eller publikationer

                              2.

                              gennemførelse af fælles analyser

                              3

                              samordning af forsknings- og udviklingsprogrammer og -projekter og deres gennemførelse ved en fælles indsats

                              4.

                              udveksling af videnskabeligt og teknisk personale

                              5.

                              udveksling af særligt udstyr og software og særlige systemer til forskningsaktiviteter samt kompatibilitetsundersøgelser

                              6.

                              afholdelse af fælles symposier eller konferencer, og

                              7.

                              indbyrdes rådslagninger med det formål at iværksætte en samordnet indsats i relevante internationale organer.

                  C.

                  I det omfang det ikke strider mod gældende love, forskrifter og politikker, med deres eventuelle ændringer, fremmer parterne i videst muligt omfang inddragelse af deltagere i samarbejdsaktiviteter inden for rammerne af dette memorandum med det sigte at tilvejebringe sammenlignelige muligheder for deltagelse i hinandens forsknings- og udviklingsaktiviteter. Parterne inddrager deltagerne i samarbejdsaktiviteter, som gennemføres på grundlag af gensidighed efter følgende principper:

                              1.

                              gensidigt udbytte

                              2.

                              sammenlignelige muligheder for at gå ind i samarbejdsaktiviteter

                              3.

                              lige og fair behandling

                              4.

                              udveksling på det rigtige tidspunkt af viden, der kan få indflydelse på samarbejdsaktiviteterne, og

                              5.

                              åbenhed.

                  D.

                  Sådanne samarbejdsaktiviteter skal finde sted i medfør af særskilte bilag og tillæg som defineret i artikel II.

         Artikel II

         Gennemførelse

                  A.

                  Dette memorandum gennemføres via sine særskilte bilag og tillæg. Bilagene og tillæggene beskriver efter omstændighederne arten og varigheden af samarbejdet på et bestemt område eller med et bestemt formål, håndteringen af spørgsmål om immateriel ejendomsret, ansvar, finansiering, omkostningsfordeling og andre relevante forhold. Medmindre andet udtrykkelig er fastsat, har bestemmelser i dette memorandum forrang for bestemmelser i et bilag eller tillæg, hvis disse strider mod memorandummets bestemmelser.

                  B.

                  Repræsentanter for Amerikas Forenede Stater og Den Europæiske Union mødes periodisk for at:

                              1.

                              drøfte forslag til nye samarbejdsaktiviteter og

                              2.

                              gøre status over igangværende aktiviteter, der er iværksat i medfør af et bilag eller tillæg til dette memorandum.

                  C.

                  Samarbejdsaktiviteter i henhold til dette memorandum koordineres og fremmes på vegne af Amerikas Forenede Staters regering af den amerikanske luftfartsstyrelse, Federal Aviation Administration, og på Den Europæiske Unions vegne af Europa-Kommissionen.

                  D.

                  Følgende kontorer udpeges til at koordinere og forvalte dette memorandum, og alle anmodninger om ydelser i medfør af dette memorandum skal rettes til dem:

                              1.

                              For Amerikas Forenede Stater:

                                          Federal Aviation Administration

                                          Office of International Aviation

                                          Wilbur Wright Bldg., 6th Floor, East

                                          600 Independence Ave., S.W.

                                          Washington, D.C.

                                          20591 — USA

                                          Telefon: +1-202-385-8900

                                          Fax +1 202-267-5032

                              2.

                              For Den Europæiske Union:

                                          Europa-Kommissionen

                                          Generaldirektoratet for Mobilitet og Transport

                                          Direktoratet for Lufttransport

                                          1040 Bruxelles, Belgien

                                          Telefon: +32-2-2968430

                                          Fax +32-2-2968353

                  E.

                  Tekniske kontakter mellem programmerne for specifikke aktiviteter etableres som anført i bilagene og tillæggene til dette memorandum.

         Artikel III

         Forvaltning

                  A.

                  Parterne nedsætter herved et fællesudvalg, som det påhviler at sikre, at memorandummet fungerer efter hensigten; fællesudvalget mødes jævnligt for at vurdere, om det gennemføres effektivt.

                  B.

                  Fællesudvalget sammensættes af repræsentanter for:

                              1.

                              Amerikas Forenede Stater ved Federal Aviation Administration (FAA, medformand), og

                              2.

                              Den Europæiske Union ved Europa-Kommissionen (medformand) bistået af repræsentanter for Den Europæiske Unions medlemsstater.

                  C.

                  Fællesudvalget kan opfordre eksperter med specifikke fagkundskaber til at deltage ad hoc. Fællesudvalget kan nedsætte arbejdsgrupper og føre tilsyn med deres arbejde og med arbejdet i udvalg og grupper, der nedsættes i de enkelte bilag og tillæg. Fællesudvalget udarbejder og vedtager sin forretningsorden.

                  D.

                  Alle fællesudvalgets beslutninger træffes i enighed mellem de to parter, fællesudvalget består af. Beslutningerne nedfældes skriftligt og underskrives af parternes repræsentanter i fællesudvalget.

                  E.

                  Fællesudvalget kan drøfte ethvert spørgsmål om, hvordan dette memorandum og dets bilag og tillæg fungerer. Dets opgaver omfatter:

                              1.

                              inden for rammerne af dette memorandum og dets bilag og tillæg at udgøre et forum for drøftelse af:

                                          a)

                                          forefaldende spørgsmål og ændringer, der kan påvirke gennemførelsen af dette memorandum og dets bilag og tillæg

                                          b)

                                          fælles fremgangsmåder for indførelse af nye teknologier og procedurer, forsknings- og evalueringsprogrammer og andre områder af fælles interesse samt

                                          c)

                                          udkast til lovgivning og andre forskrifter hos hver part, der kan få virkninger for den anden parts interesser inden for rammerne af dette memorandum og dets bilag og tillæg

                              2.

                              efter omstændighederne at vedtage yderligere bilag til dette memorandum og tillæg til bilagene

                              3.

                              efter omstændighederne at vedtage ændringer af bilag til dette memorandum og af tillæg til bilagene samt

                              4.

                              efter omstændighederne at stille forslag til parterne om på anden måde at ændre dette memorandum.

         Artikel IV

         Udveksling af personale

      Parterne kan udveksle teknisk personale i det omfang det er nødvendigt for at udføre de aktiviteter, der beskrives i et bilag eller tillæg til dette memorandum. Sådanne udvekslinger skal foregå på de vilkår, der er anført i dette memorandum og dets bilag og tillæg. Teknisk personale, der udveksles af parterne, skal udføre det arbejde, der specificeres i bilaget eller tillægget. Det tekniske personale kan komme fra De Forenede Staters eller Den Europæiske Unions styrelser eller fra deres kontrahenter efter indbyrdes aftale.

         Artikel V

         Ordninger vedrørende udlån af udstyr

      Den ene part (»udlåner«) kan låne udstyr til den anden part (»låner«) i medfør af et bilag eller tillæg til dette memorandum. Medmindre andet er fastsat i et bilag eller tillæg, gælder følgende generelle bestemmelser om alle udlån af udstyr:

                  A.

                  Udlåner skal oplyse værdien af det stykke udstyr, der skal lånes ud.

                  B.

                  Låner overtager forvaringen og besiddelsen af udstyret på udlåners anlæg som udpeget af parterne i bilaget eller tillægget. Udstyret forbliver i låners forvaring og besiddelse indtil det er leveret tilbage til udlåner i overensstemmelse med litra H.

                  C.

                  Låner skal på egen regning transportere eventuelt udstyr til det anlæg parterne har udpeget i bilaget eller tillægget.

                  D.

                  Parterne er hinanden behjælpelige med at tilvejebringe eventuelle eksporttilladelser og andre dokumenter, der kræves til transport af udstyret.

                  E.

                  Det påhviler låner at installere udstyret på det anlæg parterne har udpeget i bilaget eller tillægget. Udlåner skal om nødvendigt bistå låner med at installere lånt udstyr på vilkår, som parterne er blevet enige om.

                  F.

                  I lånetiden skal låner drive og vedligeholde udstyret, så det forbliver i god stand, sikre, at det fortsat kan fungere, og tillade udlåner at inspicere det på ethvert rimeligt tidspunkt.

                  G.

                  Udlåner skal bistå låner med at finde kilder til forsyninger med almindelige genstande og særlige dele, der ikke er umiddelbart tilgængelige for låner.

                  H.

                  Når det pågældende bilag eller tillæg til dette memorandum udløber eller opsiges, eller når der ikke længere er brug for udstyret, tilbageleverer låner for egen regning udstyret til udlåner.

                  I.

                  Ved tab eller beskadigelse af udstyr, der er udlånt i medfør af dette memorandum, og som låner har overtaget forvaringen og besiddelsen af, skal låner, efter udlåners valg, enten istandsætte udstyret eller erstatte udlåner værdien (som oplyst af udlåner, jf. litra A) af det tabte eller beskadigede udstyr.

                  J.

                  Udstyr, der udveksles i medfør af dette memorandum, må kun bruges til forskning, udvikling og validering og ikke på nogen måde til aktiv civil luftfart eller andet operativt formål.

                  K.

                  Eventuelle overførsler af teknologi, udstyr eller andet i medfør af dette memorandum er omfattet af parternes gældende love og politikker.

         Artikel VI

         Finansiering

                  A.

                  Medmindre andet er fastsat i et bilag eller tillæg til dette memorandum, bærer hver part omkostningerne ved sine aktiviteter i medfør af dette memorandum.

                  B.

                  De Forenede Stater har betegnet dette samarbejdsprogram som memorandum nummer NAT-I-9406, og denne reference skal oplyses i enhver korrespondance om dette memorandum.

         Artikel VII

         Frigivelse af oplysninger

                  A.

                  Medmindre det er foreskrevet ved lov eller ved forudgående skriftlig aftale mellem parterne, må ingen af parterne frigive oplysninger eller materiale, der vedrører opgaverne eller har forbindelse til de aftalte programmer i medfør af dette memorandum og dets bilag og tillæg til andre tredjeparter end i) kontrahenter eller underkontrahenter, der arbejder med opgaverne eller programmerne, i det omfang de er nødvendige for gennemførelsen af disse opgaver og programmer, eller ii) andre af parternes statslige myndigheder.

                  B.

                  Bliver en af parterne opmærksom på, at den i henhold til landets love eller forskrifter er eller med rimelighed kan forventes at blive ude af stand til at opfylde fortrolighedskravet i denne artikel, underretter den straks og inden fremlæggelsen den anden part. Parterne rådfører sig derefter med hinanden om, hvilke skridt der skal tages.

         Artikel VIII

         Immaterielle rettigheder

                  A.

                  En part der stiller immateriel ejendom (som i dette memorandum omfatter analyser, rapporter, databaser, software, knowhow, teknisk og forretningsmæssigt følsomme oplysninger, data og optegnelser samt dertil knyttet dokumentation og materiale, uanset i hvilken form og på hvilket medie de måtte være registreret) til rådighed for den anden part i overensstemmelse med vilkårene i et bilag eller tillæg til dette memorandum bevarer de ejendomsrettigheder til denne immaterielle ejendom, som den havde, da udvekslingen fandt sted. Den part, der stiller et dokument eller anden immateriel ejendom til rådighed i medfør af et bilag eller tillæg til dette memorandum, markerer tydeligt dokumentet eller den immaterielle ejendom som, efter omstændighederne, fortrolig, ejendomsretligt beskyttet eller som en forretningshemmelighed.

                  B.

                  Medmindre andet er anført i et bilag eller tillæg til dette memorandum, gælder følgende for den part, der modtager immateriel ejendom fra den anden part i medfør af dette memorandum:

                              1.

                              Parten erhverver ingen ejendomsret til den immaterielle ejendom, i og med at den modtages fra den anden part.

                              2.

                              Parten må ikke uden forudgående samtykke fra den anden part fremlægge den immaterielle ejendom for andre tredjeparter end kontrahenter og underkontrahenter, der arbejder på et program, som er knyttet til bilaget eller tillægget til dette memorandum. Fremlægges den immaterielle ejendom for en kontrahent eller underkontrahent, der arbejder på programmet, skal den fremlæggende part:

                                          a)

                                          begrænse kontrahenten eller underkontrahentens anvendelse af den immaterielle ejendom til de formål, der er anført i det pågældende bilag eller tillæg, og

                                          b)

                                          forbyde kontrahenten eller underkontrahenten at videregive den immaterielle ejendom til tredjeparter, medmindre den anden part på forhånd og skriftligt godkender en sådan videregivelse.

                  C.

                  Medmindre andet er anført i et bilag eller tillæg til dette memorandum, ejer parterne i fællesskab immateriel ejendom, der frembringes ved parternes fælles udviklingsarbejde i medfør af dette memorandum og dets bilag og tillæg.

                              1.

                              Hvert part er berettiget til en ikke-eksklusiv, uigenkaldelig ret i alle lande til at reproducere denne immaterielle ejendom, udarbejde afledte værker på grundlag af den, distribuere den offentligt og oversætte den, forudsat at denne reproduktion, udarbejdelse, distribution og oversættelse ikke indskrænker den anden parts immaterielle ejendomsrettigheder. Hver part eller dens gennemførelsesmyndigheder har ret til at gennemgå en oversættelse, før den distribueres offentligt.

                              2.

                              Alle offentligt distribuerede eksemplarer af artikler i videnskabelige og tekniske tidsskrifter, ikke ejendomsretligt beskyttede videnskabelige rapporter og bøger, der er et direkte resultat af samarbejde i medfør af dette memorandum og dets bilag og tillæg, skal anføre navnene på værkets forfattere, medmindre en forfatter udtrykkelig beder om ikke at blive nævnt.

                  D.

                  Hvis en part ikke er enig i, at et dokument eller anden immateriel ejendom, som den anden part har stillet til rådighed i medfør af et bilag eller tillæg til dette memorandum, bør udpeges som fortroligt, ejendomsretligt beskyttet eller en forretningshemmelighed, anmoder denne part den anden om et samråd for at drøfte spørgsmålet. Samrådet kan holdes i tilslutning til et møde i fællesudvalget eller til et møde i andre udvalg, der måtte blive nedsat i medfør af et bilag eller tillæg til dette memorandum.

         Artikel IX

         Immunitet og ansvar

                  A.

                  Parterne behandler spørgsmål om immunitet og ansvar i forbindelse med aktiviteter i medfør af dette memorandum i det relevante bilag eller tillæg efter omstændighederne.

                  B.

                  Parterne er enige om, at alle aktiviteter i medfør af dette memorandum og dets bilag eller tillæg skal udføres med den fornødne professionelle omhu, og at enhver rimelig bestræbelse skal gøres for at minimere potentielle risici for tredjeparter og for at opfylde alle sikkerheds- og tilsynskrav.

         Artikel X

         Ændringer

                  A.

                  Parterne kan ændre dette memorandum, dets bilag og tillæg. Parterne dokumenterer enkelthederne i alle sådanne ændringer i en skriftlig aftale, som begge parter har undertegnet.

                  B.

                  Ændringer af bilagene eller tillæggene til dette memorandum, som er vedtaget af fællesudvalget, træder i kraft, når fællesudvalget har truffet beslutning om dem i overensstemmelse med artikel III, litra D, i dette memorandum og fællesudvalgets medformænd har undertegnet beslutningen på parternes vegne.

         Artikel XI

         Tvistbilæggelse

      Parterne bilægger tvister om fortolkningen eller anvendelsen af dette memorandum eller dets bilag eller tillæg ved samråd mellem parterne. Parterne indbringer ikke sådanne tvister for en international domstol eller tredjepart med henblik på bilæggelse.

         Artikel XII

         Ikrafttræden og opsigelse

                  A.

                  Indtil dette memorandum træder i kraft, anvendes det midlertidigt fra datoen for dets undertegnelse.

                  B.

                  Dette memorandum træder i kraft, når parterne har givet hinanden skriftlig notifikation om, at deres respektive interne procedurer, som er nødvendige for, at det kan træde i kraft, er afsluttet, og det forbliver i kraft indtil det opsiges.

                  C.

                  Ethvert bilag eller tillæg, som fællesudvalget vedtager, efter at dette memorandum er trådt i kraft, træder i kraft, når fællesudvalget har truffet beslutning om dem i overensstemmelse med artikel III, litra D, i dette memorandum og fællesudvalgets medformænd har undertegnet beslutningen på parternes vegne.

                  D.

                  Hver part kan opsige dette memorandum eller dets bilag eller tillæg når som helst med tres (60) dages skriftligt varsel til den anden part. Opsigelse af dette memorandum indskrænker ikke parternes rettigheder og forpligtelser i henhold til artikel V, VII, VIII og IX. Hver part har et hundrede og tyve (120) dage til at afslutte sine aktiviteter efter opsigelse af dette memorandum eller dets bilag eller tillæg. Opsigelse af dette memorandum gælder også som opsigelse af alle bilag og tillæg, som parterne har indgået i medfør af dette memorandum.

         Artikel XIII

         Fuldmagt

      De Forenede Stater og Den Europæiske Union er enige om bestemmelserne i dette memorandum, som det fremgår af deres befuldmægtigede repræsentanters underskrifter.

         Udfærdiget i Budapest den tredje marts to tusind og elleve.

               For Amerikas Forenede Stater

               For Den Europæiske Union

         BILAG 1
         TIL SAMARBEJDSMEMORANDUM NAT-I-9406 MELLEM AMERIKAS FORENEDE STATER OG DEN EUROPÆISKE UNION SAMARBEJDE OM GLOBAL INTEROPERABILITET MELLEM SESAR OG NEXTGEN
         EFTERSOM SESAR og NextGen er henholdsvis Den Europæiske Unions og Amerikas Forenede Staters program for udvikling af nye generationer af lufttrafikstyringssystemer, og
         EFTERSOM fællesforetagendet SESAR er oprettet ved Rådets forordning (EF) nr. 219/2007 af 27. februar 2007 for at styre SESAR-projektets udviklingsfase,
         ER Amerikas Forenede Stater og Den Europæiske Union (under et »parterne« og hver for sig »part«) NÅET TIL ENIGHED om følgende:

            Artikel I

            Formål

         Formålet med dette bilag er at gennemføre samarbejdsmemorandummet NAT-I-9406 mellem Amerikas Forenede Stater og Den Europæiske Union (memorandummet) ved at fastsætte vilkårene for parternes etablering af samarbejde om at sikre global interoperabilitet mellem deres respektive moderniseringsprogrammer for lufttrafikstyringen (ATM), NextGen og SESAR, under hensyntagen til civile og militære luftrumsbrugeres interesser.

            Artikel II

            Definitioner

         I dette bilag forstås ved »validering«: bekræftelse gennem hele udviklingscyklussen af, at den foreslåede løsning, herunder konceptet, systemet og procedurerne, opfylder interessenternes behov.

            Artikel III

            Principper

         Inden for rammerne af NextGen- og SESAR-programmerne skal parterne i overensstemmelse med principperne i memorandummets artikel I, litra C:

                     A.

                     efter omstændighederne tillade modpartens statslige og industrielle organisationer at deltage i deres relevante rådgivende organer og industriinitiativer i overensstemmelse med gældende love og regler samt de pågældende organers og initiativers forretningsordner

                     B.

                     bestræbe sig på at give den anden parts interessenter i industrien muligheder for at bidrage til arbejdsprogrammerne og få adgang til oplysninger om og resultater af tilsvarende forsknings- og udviklingsprogrammer og -projekter, og

                     C.

                     i fællesskab gennem det i medfør af artikel V i dette bilag nedsatte ledelsesudvalg i tillæg til dette bilag (»tillæg«) udpege de områder, hvor der er specifikke muligheder for deltagelse i hver parts rådgivende organer, initiativer og forskningsprogrammer og -projekter, herunder især områder, hvor der kan ydes bidrag til systemdefinition på højt niveau som f.eks. interoperabilitet, fastlæggelse af arkitektur og teknisk basisniveau.

               Ledelsesudvalget overvåger gennemførelsen af denne artikel og ajourfører tillæggene efter behov.

            Artikel IV

            Arbejdsområde

         A.   Arbejdet omfatter bidrag til forskning, udvikling og validering inden for ATM med henblik på global interoperabilitet. Det kan bl.a. omfatte de aktiviteter, der er anført i nr. 1 til 5 i denne artikel.
         1.   Tværgående aktiviteter
         Tværgående aktiviteter omfatter de opgaver, der ikke er specifikke for nogen enkelt operationel eller teknisk udvikling, men omfatter afhængighedsforhold på tværs af SESAR- og NextGen-programmerne. Disse aktiviteter har særlig stor betydning for samarbejdet, da enhver afvigende fremgangsmåde har potentielt vidtrækkende og væsentlige implikationer for harmonisering og interoperabilitet. På dette område er det parternes hensigt at tage følgende forhold op:

                     a)

                     driftskoncept og planlægning af arbejdet

                     b)

                     sikring af separation

                     c)

                     arbejdsplanlægning, herunder planer for standardisering og regulering med det formål at lette synkronisering af gennemførelsen

                     d)

                     forretningsgrundlag og investeringsplanlægning

                     e)

                     miljø

                     f)

                     samordning af den tekniske indsats til støtte for standardiseringsarbejde inden for modernisering af ATM på globalt plan og i ICAO

                     g)

                     synkronisering og sammenhængende udformning af arbejdsplaner på området luftfartselektronik for at sikre luftrumsbrugerne den bedst mulige økonomiske effektivitet og

                     h)

                     samordnet tilvejebringelse af tekniske og operationelle ændringer, der medfører eller opretholder driftskontinuitet ud fra luftrumsbrugernes synsvinkel.

               2.   Informationshåndtering
         Informationshåndteringen sigter primært mod at sikre tidsmæssigt relevant distribution af korrekte og relevante ATM-relaterede oplysninger til alle interessenter på en sømløs (interoperabel) og sikker måde, der fremmer samarbejdet i beslutningsprocessen. På dette område er det parternes hensigt at tage følgende forhold op:

                     a)

                     interoperabilitet i informationshåndteringen gennem hele systemet (System Wide Information Management, SWIM)

                     b)

                     interoperabilitet i håndteringen af luftfartsinformation (Aeronautical Information Management, AIM), og

                     c)

                     udveksling af meteorologisk information.

               3.   Flyvevejsstyring
         Flyvevejsstyring omfatter udveksling af firedimensionale flyveveje mellem fly indbyrdes og mellem fly og jordstationer, hvad der kræver ensartethed inden for terminologi, definition og udveksling af informationer om flyvninger på ethvert tidspunkt og i alle faser af en flyvning. På dette område er det parternes hensigt at tage følgende forhold op:

                     a)

                     fælles fastlæggelse og udveksling af flyveveje

                     b)

                     flyveplanlægning og dynamisk ajourføring af flyveplaner

                     c)

                     trafikstyring (herunder integration af flyveveje og flyvevejsprognoser)

                     d)

                     integration af systemer for ubemandede fly (Unmanned Aircraft Systems, UAS) i ATM, og

                     e)

                     konvergens mellem driftskoncepterne i SESAR og NextGen, definitioner af ydelserne og deres anvendelser, herunder firedimensional fastlæggelse af flyvevej og udvekslingsformater.

               4.   Interoperabilitet mellem kommunikations-, navigations- og overvågningssystemer og mellem luftbårne systemer
         Interoperabilitet mellem kommunikations-, navigations- og overvågningssystemer og mellem luftbårne systemer indebærer planlægning af flyudrustning og udvikling af indbyrdes interoperable luft/luft- og luft/jord-applikationer og -systemer. På dette område er det parternes hensigt at tage følgende forhold op:

                     a)

                     Interoperabilitet mellem luftbåren udrustning, herunder:

                                 i)

                                 luftbåret kollisionsforebyggende system (Airborne Collision Avoidance System, ACAS)

                                 ii)

                                 arbejdsplan for luftfartselektronik, og

                                 iii)

                                 luftbårne separationsstøttesystemer (Airborne Separation Assistance Systems, ASAS) til brug for luft/luft- og luft/jord-støtte til separation fra omgivende trafik.

                     b)

                     Kommunikation, herunder:

                                 i)

                                 datalinktjenester og -teknologi

                                 ii)

                                 fleksibel kommunikationsarkitektur.

                     c)

                     Navigation, herunder:

                                 i)

                                 performancebaseret navigation og

                                 ii)

                                 anvendelser af globale satellitnavigationssystemer (GNSS) til en route-flyvning og indflyvning, herunder indflyvning med information om vertikale afvigelser.

                     d)

                     Overvågning, herunder:

                                 i)

                                 ADS-tjenester og -teknologi (ADS: Automatic Dependent Surveillance, afhængig, automatisk overvågning)

                                 ii)

                                 jordbaseret overvågning.

               5.   Samarbejdsprojekter
         Samarbejdsprojekter omfatter ad hoc-projekter, for hvilke parterne er enige om, at der er behov for fokuseret samordning og samarbejde. På dette område er det parternes hensigt at tage følgende forhold op:

                     a)

                     et initiativ vedrørende atlantisk interoperabilitet med henblik på reducerede emissioner (Atlantic Interoperability Initiative to Reduce Emissions: AIRE), og

                     b)

                     bedre overvågning og positionssporing af fly over oceanområder og fjerntliggende regioner.

               B.   Efter behov skal parterne på gensidigt grundlag enten hver for sig eller i fællesskab med henblik på indbyrdes udveksling udarbejde rapporter, der beskriver koncepter for anvendelse, modeller, prototyper, evalueringer, valideringer og sammenlignende undersøgelser af de tekniske og driftsmæssige aspekter af ATM. Evalueringer og valideringer kan udføres med forskellige midler som f.eks. simuleringer og praktiske forsøg.

            Artikel V

            Forvaltning

         I det omfang der er finansieringsmidler til rådighed, iværksætter og forvalter parterne projekter og aktiviteter og sørger for, at det igangværende arbejde forbliver pragmatisk, tidsmæssigt relevant og resultatorienteret. Med dette formål oprettes følgende forvaltningsniveauer:

                     A.

                     Der oprettes et ledelsesudvalg bestående af et lige antal deltagere fra Europa-Kommissionen, som kan hente bistand hos fællesforetagendet SESAR, og Federal Aviation Administration (FAA).

                                 1.

                                 Ledelsesudvalgets formandskab udgøres af en repræsentant for Europa-Kommissionen og en for FAA. Ledelsesudvalget mødes mindst én gang om året for at:

                                             a)

                                             føre tilsyn med samarbejdet mellem SESAR og NextGen

                                             b)

                                             vurdere de opnåede resultater

                                             c)

                                             træffe afgørelse om iværksættelse af nye projekter og aktiviteter efter forslag fra det nedenfor omhandlede samordningsudvalg

                                             d)

                                             træffe afgørelse om forslag til nye tillæg eller ændringer til eksisterende tillæg til dette bilag, som det forelægger fællesudvalget til godkendelse i overensstemmelse med memorandummets artikel III, litra D

                                             e)

                                             give instrukser til det nedenfor omhandlede samordningsudvalg, og

                                             f)

                                             overvåge gennemførelsen af dette bilags artikel III og efter behov drøfte mekanismer for industriens deltagelse eller henvise spørgsmål til drøftelse i det fællesudvalg, der er nedsat i medfør af memorandummet.

                                 2.

                                 Ledelsesudvalget fastsætter sin egen forretningsorden, og alle beslutninger træffes ved konsensus i formandskabet.

                                 3.

                                 Ledelsesudvalget aflægger rapport til det fællesudvalg, der er nedsat i medfør af memorandummets artikel III.

                     B.

                     Der nedsættes et samordningsudvalg bestående af et passende og begrænset antal deltagere fra fællesforetagendet SESAR og fra FAA's Air Traffic Organization, som begge kan hente bistand fra eksperter.

                                 1.

                                 Samordningsudvalgets formandskab udgøres af en repræsentant for fællesforetagendet SESAR og en for FAA's Air Traffic Organization. Samordningsudvalget mødes mindst to gange om året for at:

                                             a)

                                             føre tilsyn med, hvordan igangværende projekter og aktiviteter, der er defineret i tillæggene, skrider frem

                                             b)

                                             sikre, at de nedenfor omhandlede arbejdsgrupper gennemfører tillæggene effektivt

                                             c)

                                             sikre effektiv gennemførelse af artikel III i dette bilag

                                             d)

                                             udarbejde rapporter til ledelsesudvalget, eller

                                             e)

                                             drøfte forslag til forelæggelse for ledelsesudvalget, herunder forslag til nye tillæg eller ændringer af eksisterende tillæg til dette bilag.

                                 2.

                                 Samordningsudvalget fastsætter sin egen forretningsorden, og alle beslutninger træffes ved konsensus i formandskabet.

                     C.

                     Der nedsættes arbejdsgrupper for de enkeltprojekter eller -aktiviteter, der er beskrevet i tillæggene. Hver arbejdsgruppe består af et passende og begrænset antal deltagere. Arbejdsgrupperne mødes efter behov, udfører de instrukser, samordningsudvalget giver dem, og aflægger med jævne mellemrum rapport til dette.

            Artikel VI

            Immunitet og ansvar

         Parterne behandler spørgsmål om immunitet og ansvar i forbindelse med aktiviteter i medfør af dette bilag i det relevante tillæg efter omstændighederne.

            Artikel VII

            Gennemførelse

         A.   Alt arbejde, der udføres i medfør af dette bilag, skal beskrives i tillæg, som bliver en del af dette bilag i det øjeblik, de træder i kraft.
         B.   Hvert tillæg nummereres fortløbende og beskriver det arbejde, der skal udføres af parterne eller de organer, der udpeger til at udføre arbejdet, herunder hvor det skal udføres, og hvor længe det er planlagt til at vare, hvilket personale og andre ressourcer der er nødvendige til gennemførelsen af arbejdet, de anslåede omkostninger og alle andre relevante oplysninger om arbejdet.

            Artikel VIII

            Finansielle bestemmelser

         Finansieringen af det arbejde, der skal udføres i medfør af dette bilag, stilles til rådighed i overensstemmelse med memorandummets artikel VI.

            Artikel IX

            Kontaktorganer

         A.   Følgende kontorer udpeges til samordning og forvaltning af dette bilag:

                     1.

                     For Amerikas Forenede Stater:

                                 Africa, Europe & Middle East Office, AEU-10

                                 Federal Aviation Administration

                                 Wilbur Wright Bldg., 6th Floor, East

                                 600 Independence Avenue, S.W.

                                 Washington, D.C. 20591 —

                                 USA

                                 Telefon: +1 202-385-8905

                                 Fax +1 202-267-5032

                     2.

                     For Den Europæiske Union:

                                 Kontoret for det fælles europæiske luftrum og modernisering af flyvekontrollen

                                 Generaldirektoratet for Mobilitet og Transport

                                 Direktoratet for lufttransport

                                 Europa-Kommissionen

                                 Rue de Mot 24

                                 1040 Bruxelles,

                                 Belgien

                                 Telefon: +32 2 296 84 30

                                 Fax +32 2 296 83 53

               B.   Tekniske kontakter mellem programmerne for specifikke aktiviteter etableres som anført i tillæggene til dette bilag.

            Artikel X

            Ikrafttræden og opsigelse

         A.   Indtil dette bilag træder i kraft, anvendes det midlertidigt fra datoen for dets undertegnelse.
         B.   Dette bilag træder i kraft, når parterne har givet hinanden skriftlig notifikation om, at deres respektive interne procedurer, som er nødvendige for, at det kan træde i kraft, er afsluttet, og det forbliver i kraft indtil det opsiges i overensstemmelse med artikel XII i memorandummet. Opsigelse af dette bilag gælder også som opsigelse af alle tillæg, som parterne har indgået i medfør af dette bilag.

            Artikel XI

            Fuldmagt

         Amerikas Forenede Stater og Den Europæiske Union er enige om bestemmelserne i dette bilag, som det fremgår af deres befuldmægtigede repræsentanters underskrifter.

            Udfærdiget i Budapest den tredje marts to tusind og elleve.

                  For Amerikas Forenede Stater

                  For Den Europæiske Union


title: 2012/804/EU: Europa-Parlamentets afgørelse af 23. oktober 2012 om decharge for gennemførelsen af budgettet for Det Europæiske Miljøagentur for regnskabsåret 2010#Europa-Parlamentets beslutning af 23. oktober 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Miljøagentur for regnskabsåret 2010

text:
               20.12.2012

               DA

               Den Europæiske Unions Tidende

               L 350/89

         EUROPA-PARLAMENTETS AFGØRELSE
   af 23. oktober 2012
   om decharge for gennemførelsen af budgettet for Det Europæiske Miljøagentur for regnskabsåret 2010
   (2012/804/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Miljøagentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Miljøagentur for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til sin afgørelse af 10. maj 2012 (2) om udsættelse af afgørelsen om decharge for gennemførelsen af budgettet for Det Europæiske Miljøagentur for regnskabsåret 2010, sin ledsagende beslutning og svarene fra den administrerende direktør for agenturet,

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,

               —

               der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (5), særlig artikel 13,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6), særlig artikel 94,

               —

               der henviser til den fælles erklæring om decentraliserede agenturer og den fælles tilgang, der blev vedtaget i juni 2012 af Europa-Parlamentet, Rådet og Kommissionen som et resultat af arbejdet i den interinstitutionelle arbejdsgruppe om decentraliserede agenturer nedsat i marts 2009, særlig afsnittene om forvaltning, aktionsudgifter, programmering, ansvarlighed og klarhed og åbenhed i den fælles tilgang,

               —

               der henviser til forretningsordenens artikel 77 og bilag VI,

               —

               der henviser til anden betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0300/2012),

               1.

               meddeler den administrerende direktør for Det Europæiske Miljøagentur decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 366 af 15.12.2011, s. 57.

      (2)  EUT L 286 af 17.10.2012, s. 356.

      (3)  EFT L 248 af 16.9.2002, s. 1.

      (4)  EFT L 120 af 11.5.1990, s. 1.

      (5)  EUT L 126 af 21.5.2009, s. 13.

      (6)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 23. oktober 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Miljøagentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Miljøagentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Miljøagentur for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til sin afgørelse af 10. maj 2012 (2) om udsættelse af afgørelsen om decharge for gennemførelsen af budgettet for Det Europæiske Miljøagentur for regnskabsåret 2010, sin ledsagende beslutning og svarene fra den administrerende direktør for agenturet,

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

                  —

                  der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,

                  —

                  der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (5), særlig artikel 13,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6), særlig artikel 94,

                  —

                  der henviser til den fælles erklæring om decentraliserede agenturer og den fælles tilgang, der blev vedtaget i juni 2012 af Europa-Parlamentet, Rådet og Kommissionen som et resultat af arbejdet i den interinstitutionelle arbejdsgruppe om decentraliserede agenturer nedsat i marts 2009, særlig afsnittene om forvaltning, aktionsudgifter, programmering, ansvarlighed og klarhed og åbenhed i den fælles tilgang,

                  —

                  der henviser til forretningsordenens artikel 77 og bilag VI,

                  —

                  der henviser til anden betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0300/2012),

                  A.

                  der henviser til, at Europa-Parlamentet den 10. maj 2012 vedtog at udsætte sin afgørelse om decharge og afslutning af regnskaberne for Det Europæiske Miljøagentur (agenturet) for regnskabsåret 2010,

                  B.

                  der henviser til, at agenturet gav svar til dechargemyndigheden ved skrivelser af 24. maj, 15. juni og 3. juli 2012; der henviser til, at agenturets bestyrelse med skrivelse af 6. juni 2012 underrettede dechargemyndigheden om, hvilke foranstaltninger der er truffet som følge af udsættelsen af decharge for regnskabsåret,

                  C.

                  der henviser til, at decharge er et effektivt instrument for Europa-Parlamentet til at vurdere, hvorvidt Unionens tilskud er anvendt korrekt, på grundlag af faktiske og materielle argumenter; minder i denne sammenhæng om de gældende bestemmelser, dvs. vedtægten for tjenestemænd og ansættelsesvilkårene for de øvrige ansatte i De Europæiske Fællesskaber, finansforordningen vedrørende De Europæiske Fællesskabers almindelige budget, forordningen om oprettelsen af agenturet samt de specifikke politikker og procedurer, som er fastlagt af agenturet,

                  D.

                  der henviser til, at agenturets budget for regnskabsåret 2010 var på 50 600 000 EUR, dvs. 26 % mere end for 2009; der henviser til, at Unionens bidrag til agenturets budget for 2010 var 35 258 000 EUR mod 34 560 000 EUR i 2009, hvilket repræsenterer en stigning på 2 %,

                  1.

                  har altid glædet sig over agenturets professionelle, troværdige og uafhængige oplysninger til alle institutioner, medlemsstater og Unionens politiske organer og forventer denne form for professionel tilgang fremover;

                  2.

                  bemærker, at agenturets budgetgennemførelse målt på forpligtede bevillinger og betalingsbevillinger var på henholdsvis 100 % og 90,75 %;

                  3.

                  henviser til punkt 16 i den fælles tilgang, der er vedføjet Europa-Parlamentets, Rådets og Kommissionens fælles erklæring om decentraliserede agenturer; forventer med forbehold for agenturernes uafhængighed en åben og gennemsigtig udvælgelsesprocedure i forbindelse med udnævnelsen af den administrerende direktør i juni 2013, således at der sikres en streng kandidatvurdering og en høj grad af uafhængighed; foreslår derfor en høring af kandidaterne i de kompetente udvalg i Europa-Parlamentet som del af udnævnelsesproceduren til stillingen som administrerende direktør;

         Budgetstyring og økonomisk forvaltning

                  4.

                  minder om, at agenturet i fem måneder, fra den 22. maj 2010 til oktober 2010, dækkede sin bygning med en grøn facade, som kostede 294 641 EUR, og at der ikke var blevet udskrevet en offentlig udbudsprocedure;

                  5.

                  minder om, at budgetpost »2140 — indretning af lokaler« er blevet styrket ved en budgetoverførsel på 180 872 EUR fra budgetpost »2100 — husleje« den 9. april 2010 med henblik på at dække omkostningerne i forbindelse med den grønne facade;

                  6.

                  opfordrer derfor agenturet til at fastsætte klare interne bestemmelser i henhold til artikel 126, stk. 1, litra b), i gennemførelsesbestemmelserne til finansforordningen; bemærker, at bestyrelsen har besluttet at gennemføre forudgående kontroller af ekstraordinære udgifter;

                  7.

                  er af den faste overbevisning, at det er nødvendigt at træffe passende foranstaltninger, såfremt de gældende bestemmelser ikke overholdes; mener, at agenturet i sådanne tilfælde bør udarbejde en handlingsplan med med en præcis tidsplan for udbedring af manglerne, at gennemførelsen heraf bør overvåges af Europa-Parlamentet, og at disse problemer bør imødegås gennem en ændring af de gældende bestemmelser og forordninger med henblik på at lukke eventuelle smuthuller;

         Menneskelige ressourcer

                  8.

                  bemærker, at agenturet tog imod 12 gæsteforskere, som arbejdede i agenturets lokaliteter, uden at 11 af disse gæsteforskeres cv'er blev offentliggjort — med mindst uddannelses- og arbejdsforløb; glæder sig over bestyrelsens udtalelse om, at bestemmelserne for udvælgelse og forvaltning af gæsteforskere vil blive styrket for at sikre en større klarhed og gennemsigtighed, og at agenturets nuværende politik vedrørende værtskabet for gæsteforskere er under revision;

                  9.

                  bemærker, at agenturets administrerende direktør fra juni 2010 til april 2011 var medlem af det internationale rådgivende udvalg for Earthwatch, som er en international velgørenhedsorganisation, og var angiveligt fejlagtigt omtalt som medlem af det europæiske rådgivende udvalg for Worldwatch Europe; bemærker, at hun forlod sine positioner i Earthwatch efter en henstilling fra Revisionsrettens formand, fordi der kunne være tale om en interessekonflikt;

                  10.

                  bemærker, at der i februar 2010, inden den administrerende direktør var direkte involveret i Earthwatch, blev bestilt uddannelse til 29 af agenturets medarbejdere, herunder den administrerende direktør, der var på forskningsbesøg op til 10 dages varighed ved forskellige biodiversitetsprojekter i Caribien og Middelhavsområdet, som forvaltes af Earthwatch, og at agenturet ifølge dets administrerende direktør betalte ngo'en et samlet beløb på 33 791,28 EUR; bemærker endvidere, at Revisionsrettens endelige beretning for 2010 ikke indeholdt oplysninger om en interessekonflikt i denne sammenhæng;

                  11.

                  anerkender bestyrelsens beslutning om at gennemføre forhåndskontroller af den administrerende direktørs medlemskab af eksterne bestyrelser og agenturets uddannelsespolitik;

                  12.

                  bemærker agenturets forsikring om, at Worldwatch Institute Europe i november 2010 anførte agenturets adresse som sin kontaktadresse uden agenturets samtykke; bemærker endvidere, at den administrerende direktør for Worldwatch Institute Europe var gæsteforsker ved agenturet; opfordrer agenturet til at sikre absolut klarhed i fremtiden, hvad angår arrangementer med gæsteforskere; bemærker endvidere:

                              —

                              i en skrivelse af 11. april 2012 anførte agenturets administrerende direktør, at »da Miljøagenturet blev klar over, at World Watch Institute Europe på deres egen hjemmeside havde offentliggjort, at der var blevet oprettet et europæisk kontor i Miljøagenturets lokaler, blev der straks truffet foranstaltninger…«

                              —

                              retsakten om oprettelse af World Watch Institute Europe bekræfter, at organet blev oprettet den 5. november 2010 i agenturets lokaler

                              —

                              endvidere fandt indvielsen af World Watch Institute Europe sted i agenturets lokaler den 25. februar 2011, og agenturets administrerende direktør var gæsteforelæser som anført på World Watch Institute Europes hjemmeside;

                  13.

                  bemærker, at agenturet udarbejdede en opdateret interessekonfliktpolitik og handlingsplan i overensstemmelse med Den Europæiske Ombudsmands anbefalinger; opfordrer agenturet til at offentliggøre udkastet og fremme en debat om politikken og handlingsplanen forud for fremlæggelsen heraf for bestyrelsen;

                  14.

                  bemærker, at cv'erne på ledelsen, medlemmerne af det videnskabelige udvalg er blevet offentliggjort på agenturets websted; bemærker endvidere, at der ligeledes er blevet offentliggjort interesseerklæringer, som er afgivet af medlemmerne i det videnskabelige udvalg; understreger, at der i modsætning til agenturets erklæring i en skrivelse af 15. juni 2012 ikke er offentliggjort nogen cv'er på bestyrelsesmedlemmerne på webstedet, og bemærker, at der udelukkende er anført et link til deres organisationer; opfordrer agenturet til i et forsøg på at fremme en større gennemsigtighed med hensyn til at forebygge og bekæmpe interessekonflikter at offentliggøre interesseerklæringer fra og cv'er på eksperter, fremtidige gæsteforskere og medlemmer af bestyrelsen på webstedet; mener, at sådanne foranstaltninger vil give dechargemyndigheden og offentligheden mulighed for at se deres kvalifikationer og forhindre mulige interessekonflikter;

                  15.

                  forventer at modtage oplysninger om de igangværende administrative undersøgelser i forbindelse med agenturet;

                  16.

                  påpeger, at det kompetente udvalg holder tæt kontakt med agenturet ved mindst én gang årligt at indbyde den administrerende direktør til en drøftelse, ved at have udpeget en kontaktperson blandt sine medlemmer samt ved regelmæssigt at aflægge agenturet et besøg; minder om, at det seneste besøg fandt sted i september 2011;

                  17.

                  understreger, at agenturet er forpligtet til at etablere passende kontakter med interesserede parter og samarbejde med aktører, såsom eksterne organisationer; noterer sig, at disse aktiviteter ikke er blevet ledsaget af passende foranstaltninger og bestemmelser med henblik på at undgå eventuelle omdømmemæssige risici; glæder sig derfor over bestyrelsens og den administrerende direktørs tilsagn om at iværksætte passende foranstaltninger til straks at fjerne disse risici;

                  18.

                  glæder sig generelt over den ovenfor nævnte fælles erklæring om decentraliserede agenturer, som behandler og tager nogle vigtige elementer op i forbindelse med dechargeproceduren; mener, at køreplanen for opfølgningen på den fælles tilgang, som Kommissionen vil forelægge ved udgangen af 2012, vil tage behørigt højde for disse spørgsmål;

         Resultater

                  19.

                  er klar over, at agenturet i øjeblikket er genstand for en regelmæssig ekstern evaluering, som skal fremlægges for dechargemyndigheden i 2013; bemærker bestyrelsens erklæring om, at agenturets interne procedurer bliver behandlet i denne evaluering;

                  20.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (7) om agenturerne: resultater, økonomisk forvaltning og kontrol.

         (1)  EUT C 366 af 15.12.2011, s. 57.

         (2)  EUT L 286 af 17.10.2012, s. 356.

         (3)  EFT L 248 af 16.9.2002, s. 1.

         (4)  EFT L 120 af 11.5.1990, s. 1.

         (5)  EUT L 126 af 21.5.2009, s. 13.

         (6)  EFT L 357 af 31.12.2002, s. 72.

         (7)  EUT L 286 af 17.10.2012, s. 388.


title: 2012/586/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2010

text:
               17.10.2012

               DA

               Den Europæiske Unions Tidende

               L 286/238

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2010
   (2012/586/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Erhvervsuddannelsesinstitut for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Erhvervsuddannelsesinstitut for regnskabsåret 2010, med instituttets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 1339/2008 af 16. december 2008 om oprettelse af et europæisk erhvervsuddannelsesinstitut (3), særlig artikel 17,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0135/2012),

               1.

               meddeler direktøren for Det Europæiske Erhvervsuddannelsesinstitut decharge for gennemførelsen af instituttets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Erhvervsuddannelsesinstitut, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 145.

      (2)  EFT L 248 af 16.9.2002, s. 1.

      (3)  EUT L 354 af 31.12.2008, s. 82.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Erhvervsuddannelsesinstitut for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Erhvervsuddannelsesinstitut for regnskabsåret 2010, med instituttets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 1339/2008 af 16. december 2008 om oprettelse af et europæisk erhvervsuddannelsesinstitut (3), særlig artikel 17,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0135/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte direktøren for Det Europæiske Erhvervsuddannelsesinstitut decharge for gennemførelsen af instituttets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              opfordrede instituttet til at være mere konsekvent i udarbejdelsen af budgetprocedurer med henblik på at undgå det store antal budgetoverførsler

                              —

                              opfordrede instituttet til at opfylde sin forpligtelse til at fremvise en oversigt over forfaldsplanerne for betalinger, således at budgetmæssige forpligtelser, som er indgået i tidligere regnskabsår, vil blive opfyldt i efterfølgende regnskabsår

                              —

                              opfordrede instituttet til at opnå bemyndigelse fra bestyrelsen, når overførsler er nødvendige, som påkrævet i henhold til instituttets finansforordning,

                  C.

                  der henviser til, at instituttets samlede budget for 2010 var på 19 300 000 EUR sammenlignet med 20 200 000 EUR i 2009, hvilket var et fald på 4,46 %,

                  D.

                  der henviser til, at Unionens oprindelige bidrag til instituttets budget for 2010 var på 18 282 000 EUR sammenlignet med 14 772 000 EUR i 2009 (6),

         Budgetstyring og økonomisk forvaltning

                  1.

                  noterer sig, at Unionens bidrag for 2009 beløb sig til i alt 19 872 000 EUR, og at dette beløb bestod af Unionens oprindelige bidrag på 14 772 000 EUR og 5 100 000 EUR, som hidrørte fra inddrivelse af overskud fra tidligere år; minder desuden om, at Unionens oprindelige bidrag til instituttet for 2010 beløb sig til 18 282 000 EUR; bemærker dog, at 1 178 000 EUR, som hidrørte fra inddrivelse af overskud, blev lagt oveni, hvilket betød, at Unionens samlede bidrag blev på 19 460 000 EUR for 2010 (7);

                  2.

                  noterer sig, at det af instituttets årsregnskab fremgår, at bidraget fra Unionen for 2010 beløb sig til 19 196 840,29 EUR; bemærker instituttets forklaring om, at det faktiske bidrag fra Unionen i 2010 beløb sig til 19 297 822 EUR, dvs. 19 460 000 EUR minus 162 178 EUR, som dermed repræsenterer Unionens samlede bidrag; noterer sig ligeledes, at instituttet havde anvendt 19 196 840,29 EUR af det modtagne bidrag fra Unionen og havde tilbageført 100 981,71 EUR til Kommissionen;

                  3.

                  fastslår på baggrund af instituttets årsregnskab, at instituttets budget for 2010 blev ændret i november 2010 med henblik på delvist at opveje den uforudsete reduktion i instituttets indtægter;

                  4.

                  bemærker på baggrund af instituttets årsberetning, at instituttet opnåede en forpligtelsesgrad på 99,9 % sammenlignet med 99,8 % i 2009 og 98,5 % i 2008 samt en gennemførelsesgrad for betalinger på 96,5 % sammenlignet med ca. 90 % i 2009 og 2008;

         Overførsler og fremførsler

                  5.

                  bemærker på baggrund af instituttets årsberetning, at instituttet har nedbragt antallet af budgetoverførsler til 15 i 2010 sammenlignet med 33 i 2009, og at instituttet kun fremførte 12,8 % af det forpligtede beløb for 2010 sammenlignet med 17 % i 2009 og 15 % i 2008;

         Registrering af undtagelser

                  6.

                  bemærker på baggrund af instituttets årsberetning, at der i 2010 blev registreret 10 undtagelser i registeret over undtagelser sammenlignet med 12 i 2009;

                  7.

                  bemærker, at ingen af disse indebærer en finansiel risiko på mere end 50 000 EUR; bemærker især, at den samlede finansielle værdi af disse undtagelser er 100 183 EUR, hvilket svarer til 0,53 % af instituttets samlede budget i 2010;

         Offentlige indkøb

                  8.

                  anerkender på baggrund af instituttets årsberetning, at instituttet specificerede otte direkte aftaler med eksterne kontrahenter, som alle indebærer en finansiel eksponering på højst 50 000 EUR; bemærker, at den samlede værdi af direkte aftaler er 93 575 EUR, hvilket svarer til 0,50 % af instituttets samlede budget i 2010;

         Personaleressourcer

                  9.

                  bemærker på baggrund af årsberetningen, at instituttet ved udgangen af 2010 havde fire ledige stillinger i sin stillingsfortegnelse sammenlignet med 10 ved udgangen af 2009;

                  10.

                  bemærker desuden, at antallet af medarbejdere ved instituttet nu er 128, og at instituttet fik 15 nye og mistede 10 medarbejdere i 2010;

                  11.

                  noterer sig på baggrund af årsberetningen, at antallet af stillinger til rådighed for gennemførelsen af instituttets mandat er:

                              —

                              96 midlertidige stillinger

                              —

                              33 kontraktansatte og lokale medarbejdere

                              —

                              seks udstationerede nationale eksperter;

         Resultater

                  12.

                  bemærker på baggrund af årsberetningen, at instituttet udarbejdede en revideret oversigt over resultatindikatorer med henblik på at øge relevansen og målbarheden af instituttets målsætninger og på at fremlægge data om instituttets samlede resultater i forhold til dets kerneaktiviteter og funktion;

                  13.

                  noterer sig desuden, at instituttet har udviklet »dashboard«-projektet, som har til formål at sikre vigtige realtidsdata til daglig overvågning af instituttets aktiviteter og navnlig til styring og rapportering;

                  14.

                  bemærker derudover, at der i begyndelsen af 2010 blev indført en risikobaseret differentiering af betalingssystemer, hvormed der blev indført forenklede systemer for lavrisikotransaktioner;

                  15.

                  glæder sig over, at instituttet med succes gennemførte det første år af Torinoprocessen, som indeholder en præcis, dokumenteret, omfattende analyse af reformer inden for erhvervsuddannelse i hvert land, blandt andet med henvisning til vigtige politiske tendenser, udfordringer, begrænsninger samt god praksis og muligheder;

         Samarbejde med Det Europæiske Center for Udvikling af Erhvervsuddannelse (Cedefop)

                  16.

                  noterer sig, at samarbejdsaftalen mellem instituttet og Cedefop i november 2009 blev fornyet for perioden 2010-2013; anerkender, at instituttet og Cedefop årligt i forbindelse med samarbejdsaftalen udarbejder et udkast til et fælles arbejdsprogram, som vedlægges både instituttets og Cedefops arbejdsprogram; glæder sig over instituttets intention om at afsætte yderligere plads til redegørelsen om gennemførelsen af dette fælles arbejdsprogram i dets fremtidige årsberetninger;

         Intern revision

                  17.

                  anerkender, at Den Interne Revisionstjeneste gennemførte en revision af planlægning og overvågning i 2010; bemærker især, at tjenesten havde otte henstillinger, hvoraf den ene blev kategoriseret som »meget vigtig« og omhandler nødvendigheden af, at instituttet klart definerer og beskriver nytten ved dets årlige planlægningstilgang;

                  18.

                  opfordrer i denne forbindelse instituttet til at fokusere på omkostningseffektiv rapportering med relevans for instituttets bestyrelse og vigtigste interessenter, således at disse kan kontrollere instituttets resultater;

                  19.

                  opfordrer desuden instituttet til at implementere Den Interne Revisionstjenestes resterende henstillinger fra tidligere revisioner;

                  20.

                  anerkender på baggrund af instituttets årsberetning, at det vedtog de 16 reviderede standarder for effektiv forvaltning som fastsat i rammerne for interne kontrolstandarder;

                  21.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  22.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (8) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 145.

         (2)  EFT L 248 af 16.9.2002, s. 1.

         (3)  EUT L 354 af 31.12.2008, s. 82.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 196.

         (6)  EUT L 64 af 12.3.2010, s. 926.

         (7)  EUT L 64 af 12.3.2010, s. 927.

         (8)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM DE SENESTE ÅR

                  Det Europæiske Erhvervsuddannelsesinstitut

                  2006

                  2007

                  2008

                  2009

                  Resultater

                  Ikke relevant

                  Ikke relevant

                              —

                              Opfordrer agenturet til at udarbejde en diakron analyse af de operationer, der er udført i dette og foregående år

                              —

                              Anmoder, eftersom de temaer, de beskæftiger sig med, er nært beslægtede, at der etableres et tæt samarbejde og en vis synergieffekt mellem instituttet og Cedefop, og anmoder om regelmæssige oplysninger herom i begge direktørers beretninger

                              —

                              Vanskeligheder i forhold til at oprette en direkte forbindelse mellem resultaterne fra instituttets projekter og institutionernes aktiviteter

                  Opfordrer instituttet til at foretage en sammenligning af de operationer, som blev udført i løbet af det år, der meddeles decharge for, samt i løbet af det foregående regnskabsår

                  Budgetmæssig og økonomisk forvaltning

                  Instituttet respekterede ikke reglerne for budgetfremlæggelse: Instituttet offentliggjorde kun sine forpligtelsesbevillinger for 2006 uden hensyntagen til betalingsbevillingerne

                  I ændringsbudgettet er der angivet et forkert beløb i formålsbestemte indtægter. Det skulle have været 1 200 000 EUR og ikke, som anført, 3 400 000 EUR, da der i dette beløb fejlagtigt er medtaget formålsbestemte indtægter fremført fra det foregående år

                  Ikke relevant

                              —

                              Opfordrer indtrængende instituttet til at være mere konsekvent i udarbejdelsen af budgetprocedurer med henblik på at undgå det store antal budgetoverførsler

                              —

                              Opfordrer instituttet til at opnå bemyndigelse fra bestyrelsen, når overførsler er nødvendige, som påkrævet i henhold til instituttets finansforordning

                              —

                              Påmindelse om at opfylde sin forpligtelse til at fremvise en oversigt over forfaldsplanerne for de betalinger, der skal foretages i efterfølgende regnskabsår som følge af budgetmæssige forpligtelser indgået i tidligere regnskabsår

                  Menneskelige ressourcer

                  Ikke relevant

                  Ikke relevant

                              —

                              Opfordring (se intern revision): til instituttet til at afhjælpe svagheder i rekrutteringsprocedurerne → evalueringsudvalgene vedrørende ansættelse skal give tilstrækkelige oplysninger om, hvilke procedurer, de har fulgt, og bl.a. angiver begrundelserne for de trufne afgørelser og datoerne herfor for at sikre klare og åbne procedurer

                              —

                              Opfordrer agenturet til at overholde Rådets direktiv 2000/78/EF (1)

                  Ikke relevant

                  Intern revision

                  Ikke relevant

                  Ikke relevant

                  Opfordrer instituttet til at træffe foranstaltninger for at opfylde 15 ud af 27 henstillinger fra Den Interne Revisionstjeneste → dvs. straks at fastsætte interne kontrolstandarder (for så vidt angår dokumentation vedrørende procedurer, tilsyn med finansielle transaktioner og kontinuitet i aktiviteter) og visse henstillinger vedrørende forvaltning af personaleressourcer (vedrørende forvaltning af personaleressourcer i den årlige planlægning og beretning; fastsættelse af målsætninger; tidsregistrering for personale)

                  Anerkender, at 11 ud af 15 henstillinger fremsat af IAS er blevet afsluttet i 2009

         (1)  EFT L 303 af 2.12.2000, s. 16.